મારુતિ સુઝુકી દ્વારા ભારતીય ઓટોમોબાઇલ સેક્ટરમાં આ વર્ષે અનેકવિધ મોડલ્સને લોન્ચ કરવામાં આવ્યા છે. આ વર્ષે મારુતિએ સિલેરિયો, સિયાઝ અને રિફ્રેશ્ડ સ્વિફ્ટ હેચબેકને લોન્ચ કરી હતી. હવે 4 નવેમ્બરના રોજ મારુતિ સુઝુકી નેક્સ્ટ જનરેશન અલ્ટો કે10ને લોન્ચ કરવા જઇ રહી છે. આ હેચબેક સિલેરિયોને લોન્ચ કરવામાં આવી ત્યારથી લોકપ્રિય છે. કંપનીએ આ કારમાં કોઇ વધુ ફેરબદલ કર્યા નથી. માહિતી અનુસાર આ કારને પેટ્રોલ અને સીએનજી એન્જીન સાથે લોન્ચ કરવામાં આવનારી છે. આ કારની કિંમત 3.2થી 4 લાખ રૂપિયાની વચ્ચે રાખવામાં આવી શકે છે.